সিলেট ব্যুরো : কুরবানির অবৈধ পশুর হাট নিয়ে প্রশাসনের কঠোর পদক্ষেপের হুঁশিয়ারিও ঠেকাতে পারেনি সরকার দলীয় নেতাকর্মীদের। আওয়ামী লীগ ও এর অঙ্গসংগঠনের কিছু প্রভাবশালী নেতার ছত্রছায়ায় সিলেট নগরীতে অন্তত ১৫টি অবৈধ পশুর হাট বসেছে। প্রতি বছর প্রশাসনের পক্ষ থেকে কড়া নজরদারি থাকে। এরপর প্রশাসনকে বৃদ্ধাঙ্গুল দেখিয়ে আওয়ামী লীগ, যুবলীগ, ছাত্রলীগ ও স্বেচ্ছাসেবক লীগের নেতাকর্মীরা অবৈধ পশুর হাট বসায়। এবারও এর ব্যতিক্রম হয়নি। এছাড়া সিলেটের বিভিন্ন সীমান্ত দিয়ে চোরাচালানির মাধ্যমে ভারত থেকে গরুর চালান প্রবেশ করছে।